Likumprojekts

**Grozījumi Pārtikas aprites uzraudzības likumā**

Izdarīt Pārtikas aprites uzraudzības likumā (Latvijas Vēstnesis, 1998, 60/61 nr.; 2001, 188. nr.; 2002, 141. nr.; 2003, 166. nr.; 2004, 178. nr.; 2005, 195., 204. nr.; 2006, 207. nr.; 2007, 160., 203. nr.; 2008, 23. nr.; 2009, 97., 188., 200. nr.; 2010, 99. nr.; 2010. 91., 178. nr.; 2012, 154. nr.; 2014, 225. nr.; 2017, 90. nr.; 2018, 225. nr.) šādus grozījumus:

1. Aizstāt 3. panta pirmajā daļā vārdus “Eiropas Parlamenta un Padomes 2004. gada 29. aprīļa regula (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu; Eiropas Parlamenta un Padomes 2004. gada 29. aprīļa regula Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem” ar vārdiem “Eiropas Parlamenta un Padomes 2017. gada 15. marta regula (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (turpmāk – Eiropas Parlamenta un Padomes regula (ES) 2017/625 par oficiālajām kontrolēm)”.

2. Izteikt 4. panta astoņpadsmito daļu šādā redakcijā:

“(18) Ministru kabinets nosaka izmantošanai pārtikā aizliegto augu un augu daļu sarakstu.”

3. Izteikt 8. panta pirmo daļu šādā redakcijā:

“(1) Pārtikas uzņēmuma pienākums ir veikt paškontroli un novērst jebkuru darbību vai procesu, kas var nelabvēlīgi ietekmēt pārtikas nekaitīgumu. Pārtikas uzņēmums rakstveidā nekavējoties ziņo attiecīgajai Pārtikas un veterinārā dienesta teritoriālajai struktūrvienībai par paškontroles ietvaros veikto laboratorisko izmeklējumu neatbilstošiem pārtikas nekaitīguma rādītāju rezultātiem un veiktajiem pasākumiem neatbilstību novēršanai.”

4. Papildināt likumu ar 12.1 pantu šādā redakcijā:

“**12.1 pants.** Mazumtirdzniecībā izplatāmās pārtikas etiķskābes šķīdumā etiķskābes saturs nav lielāks par 10 masas procentiem.”

5. 21. pantā:

izteikt pirmo daļu šādā redakcijā:

“(1) Pārtikas un veterinārais dienests organizē un īsteno pārtikas aprites uzraudzību un kontroli saskaņā ar Eiropas Parlamenta un Padomes regulā (ES) 2017/625 par oficiālajām kontrolēm noteikto un ir kompetentā iestāde Eiropas Parlamenta un Padomes regulas (ES) 2017/625 par oficiālajām kontrolēm 1. panta 2. punkta “a”, “i” un “j” apakšpunktā noteiktajās jomās.”;

izteikt otrās daļas 2. punktu šādā redakcijā:

“2) preču robežkontrolē — robežkontroles punktos, brīvajās zonās un muitas noliktavās normatīvajos aktos noteiktajā kārtībā uzraudzīt un kontrolēt pārtiku, kā arī saskarei ar pārtiku paredzētos materiālus un izstrādājumus;”;

papildināt otro daļu ar 22., 23. un 24. punktu šādā redakcijā:

“22) noteikt un uzraudzīt pārtikas uzņēmumu laboratorijas, kurās pārtikas aprites uzraudzības un kontroles ietvaros pārbauda *Trichinella* klātbūtni gaļā un kas atbilst Eiropas Parlamenta un Padomes regulas (ES) 2017/625 par oficiālajām kontrolēm 40. panta 1. punkta “a” apakšpunktā noteiktajām prasībām;

23) pildīt Eiropas Parlamenta un Padomes regulas (ES) 2017/625 par oficiālajām kontrolēm 109. panta 2. punktā noteiktās struktūras funkcijas saistībā ar valsts daudzgadu kontroles plāna sagatavošanu un iesniegšanu Eiropas Komisijā;

24) pildīt Eiropas Parlamenta un Padomes regulas (ES) 2017/625 par oficiālajām kontrolēm 103. pantā noteiktās koordinācijas institūcijas funkcijas.”

6. Izteikt 21.1 panta devīto daļu šādā redakcijā:

“(9) Ministru kabinets nosaka kārtību, kādā aprēķina maksu un maksā par šajā likumā un Eiropas Parlamenta un Padomes regulā (ES) 2017/625 par oficiālajām kontrolēm noteiktajām Pārtikas un veterinārā dienesta īstenotajām valsts uzraudzības un kontroles darbībām.”

 7. 21.2 pantā:

 izteikt pirmo daļu šādā redakcijā:

 “(1) Eiropas Parlamenta un Padomes regulā (ES) 2017/625 par oficiālajām kontrolēm noteiktos oficiālās laboratorijas pienākumus veic Pārtikas drošības, dzīvnieku veselības un vides zinātniskais institūts “BIOR”.”;

 papildināt ceturto daļu ar 8. punktu šādā redakcijā:

 “8) veic references laboratorijas funkcijas normatīvajos aktos noteiktajās jomās.”

 8. Izteikt 22. panta septīto daļu šādā redakcijā:

 “(7) Pārtikas un veterinārā dienesta amatpersonu lēmuma un rīkojuma par neatbilstību pārtikas (tostarp saskarei ar pārtiku paredzēto materiālu un izstrādājumu) aprites jomu regulējošo normatīvo aktu prasībām novēršanu un korektīvo darbību veikšanu apstrīdēšana un pārsūdzēšana neaptur tā izpildi. Lēmums un rīkojums izpildāms nekavējoties.”

 9. Izslēgt 24. panta piekto daļu.

10. Papildināt pārejas noteikumus ar 30., 31. un 32. punktu šādā redakcijā:

“30) Ministru kabinets līdz 2019. gada 14. decembrim izdod šā likuma 21.1 panta devītajā daļā minētos noteikumus.

31) Līdz šā likuma 21.1 panta devītajā daļā minēto Ministru kabineta noteikumu spēkā stāšanās dienai ir spēkā Ministru kabineta 2013. gada 8. oktobra noteikumi Nr. 1083 „Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem”, ciktāl tie nav pretrunā ar šo likumu.

32) Ministru kabinets līdz 2020. gada 31. decembrim izdod šā likuma 4. panta astoņpadsmitajā daļā minētos noteikumus.”

Zemkopības ministrs K. Gerhards